**КОМИ РЕСПУБЛИКАСА ТАРИФ СЛУЖБАЛÖН
ТШÖКТÖД**

**«Пижма» транспорт компания ПАК-лöн подъезднöй кöрт туйяс вылын «Пижма» транспорт компания ПАК-öн вагонъяс нуöмысь транспорт услугаяс вылö медыджыд тариф вынсьöдöм йылысь**

«Донъяс (тарифъяс) государственнöя ладмöдöм кузя мераяс йылысь» Россия Федерацияса Правительстволöн 1995 во рака тöлысь 7 лунся 239 №-а шуöм, а сiдзжö «Коми Республикаын донъяс (тарифъяс) государственнöя ладмöдöм кузя мераяс йылысь» Коми Республикаса Правительстволöн 2002 во öшым тöлысь 3 лунся 196 №-а шуöм серти

ТШÖКТА:

1. Вынсьöдны «Пижма» транспорт компания ПАК-лöн подъезднöй кöрт туйяс вылын «Пижма» транспорт компания ПАК-öн вагонъяс нуöмысь транспорт услугаяс вылö öти вагонысь, став сикас грузъяслы 480,42 шайт мында (СДВ-тöг) медыджыд тариф.

2. Урчитны, мый тайö Тшöктöдлöн 1 пунктöн вынсьöдöм тарифöн вöдитчöны Усинскса кöрт туй станция пыр вагонъяс нуöдiгöн. Тыртöм вагонъясысь мынтысьны оз ков.

3. Лыддьыны вынтöмöн «Пижма» транспорт компания ПАК-лöн подъезднöй кöрт туйяс вылын «Пижма» транспорт компания ПАК-öн вагонъяс нуöмысь транспорт услугаяс вылö медыджыд тариф вынсьöдöм йылысь» Коми Республикаса тариф службалысь 2008 во вöльгым тöлысь 28 лунся 83/2 №-а тшöктöд.

4. Тайö тшöктöдыс вынсялö урчитöм ногöн.

**Юрнуöдысьлысь**

**могъяс олöмö пöртысь Т.П.Новоселова**

Сыктывкар

2010 вося рака тöлысь 26 лун

14/1 № Вудж. Кузнецова Н.А., 1182 пас